Tayemmat n tmenaḍṭ n Tizi Ɣennif s usugen –ines tufa-d tifrat i wuggur n uԑeṭṭel n tuɣmas i yigardan imecṭaḥ :«....ad ruḥent tilawin ɣer yal axxam yellan di taddart neɣ ma yesԑan-t irden ufftiyen(qqaren-as irden ufftiyen acku xedmen-tt i llufan akken ad faɣent tuɣmas-is».( timerna 1 asebter wis 94). Leqbayel zik xeddmen nneԑma s waṭas d netta i taɣawsa tagejdant i yal axxam aqbayli. Mi ara d-jemɛen lɣella, ad ar d-tawi ad teẓẓed neɣ ad tt-tebri s tissirt « taɣewsa s wayes t-ẓẓaden irden d timeẓin» ; irden-nni ur ten-tebri ara mliḥ, cwiṭ kan, azal ad xedmen talɣa n tuɣmest, dagi ad d-ibban usugen n tmeṭṭut d akken teggra deg uqqaruy-is teḥwağ ad yessemɣi mmi-s tuɣmas ɣef waya ad d-xedmen n tuɣmest mebla ma nettu d akken tuɣmas sԑant inni acebḥan « amellal» amzun d irden.